open-index/open-wikipedia-markdown huggingface dataset:
Βραβείο Άλμπερτ Αϊνστάιν

Το **Βραβείο Άλμπερτ Αϊνστάιν** (*Albert Einstein Award*) ήταν ένα βραβείο που δημιουργήθηκε για να τιμήσει εξαιρετικά επιτεύγματα στον χώρο της Φυσικής. Δημιουργήθηκε από το  Lewis and Rosa Strauss Memorial Fund προς τιμήν των εβδομηκοστών γενεθλίων του Άλμπερτ Αϊνστάιν. Απονεμήθηκε για πρώτη φορά το 1951 και περιλάμβανε ένα χρυσό μετάλλιο που απεικόνιζε τον Αϊνστάιν, δημιούργημα του γλύπτη Gilroy Roberts καθώς και χρηματικό ποσό 15.000 δολαρίων το οποίο αργότερα μειώθηκε στις 5.000. Ο νικητής επιλέγονταν από επιτροπή (αρχικά αποτελούνταν από τους Άλμπερτ Αϊνστάιν, Ρόμπερτ Οπενχάιμερ, Τζον φον Νόιμαν και Hermann Weyl) του Ινστιτούτου Προηγμένων Μελετών (Institute for Advanced Study), που διαχειρίζονταν το βραβείο.

Το βραβείο δεν πρέπει να συγχέεται με άλλα που έχουν ονομασθεί προς τιμήν του Αϊνστάιν, όπως το Albert Einstein World Award of Science, το Μετάλλιο Άλμπερτ Αϊνστάιν και το Βραβείο Hans Albert Einstein. Δημιουργήθηκε πολύ πριν από τα προαναφερθέντα, όταν ο μεγάλος φυσικός ήταν ακόμα εν ζωή.  Αποκλήθηκε το "υψηλότερο του είδους του" από τους *[[The New York Times]]*. 

## Βραβευθέντες

## Παραπομπές


## Εξωτερικοί σύνδεσμοι
* Information on the Albert Einstein Award from the ''Jewish-American Hall of Fame''
* Information about and photos of the medal awarded to Kurt Godel on the website of the Institute for Advanced Study, last accessed 2014-02-01.

Κατηγορία:Άλμπερτ Αϊνστάιν
Αλμπερτ
Γαλικία

Με το όνομα **Γαλικία** φέρονται:
# η Γαλικία (Ισπανία), στα ισπανικά Γκαλίθια, αυτόνομη κοινότητα της Βορειο-δυτικής Ισπανίας, που υπήρξε το κέντρο της ομώνυμης ρωμαϊκής επαρχίας (Gallaetia).
# η Γαλικία (Ανατολική Ευρώπη) στα Ουκρανικά Γαλίτσινα, ιστορική περιοχή μεταξύ νότιας Πολωνίας και δυτικής Ουκρανίας.
Διβοράνιο

* Η ονομασία **διβοράνιο** μπορεί να αναφέρεται στις ακόλουθες δύο (2) (τουλάχιστον) χημικές ενώσεις, που έχουν αυτό το όνομα:
# Το Διβοράνιο(4) με χημικό τύπο **B<sub>2</sub>H<sub>4</sub>**.
# Το Διβοράνιο(6) με χημικό τύπο **B<sub>2</sub>H<sub>6</sub>**.
Μητροπολίτης Γρεβενών Δαβίδ

Ο **Μητροπολίτης Γρεβενών Δαβίδ** (*κατά κόσμον Κωνσταντίνος Τζι­ου­μά­κας*, Λιτόχωρο, 12 Αυγούστου 1958) είναι Έλληνας θεολόγος και επίσκοπος της Εκκλησίας της Ελλάδος.

## Βιογραφικά στοιχεία
Είναι απόφοιτος της Παιδαγωγικής Ακαδημίας του Αριστοτελείου Πανεπιστημίου Θεσσαλονίκης (1979) και πτυχιούχος Ποιμαντικής της Θεολογικής Σχολής του ίδιου πανεπιστημίου (1983).

Εκάρη μοναχός στην Ιερά Μονή Αγίας Θεοδώρας Θεσσαλονίκης το 1980, υπηρετώντας ως ηγουμενοσύμβουλος έως και το 1982. Το 1980 χειροτονήθηκε διάκονος από τον Μητροπολίτη Θεσσαλονίκης Παντελεήμονα Β', υπηρετώντας σε διάφορους ιερούς ναούς της Θεσσαλονίκης, ενώ παράλληλα ανέλαβε καθήκοντα διευθυντή του ιδιαιτέρου γραφείου του Μητροπολίτη Θεσσαλονίκης. Το 1983 χειροτονήθηκε πρεσβύτερος από τον Μητροπολίτη Θεσσαλονίκης Παντελεήμονα, λαμβάνοντας το οφφίκιο του αρχιμανδρίτη και αναλαμβάνοντας καθήκοντα οερατικού προϊσταμένου του Ιερού Ναού Αγίου Ιωάννου του Χρυσοστόμου, θέση την οποία διετήρησε έως την εκλογή του σε μητροπολίτη. Το 2004 ανέλαβε καθήκοντα διευθυντή του Γενικού Φιλόπτωχου Ταμείου της Ιεράς Μητροπόλεως Θεσσαλονίκης. Από το 2010 έως της σε επίσκοπο εκλογή του χρημάτισε Γενικός Αρχιερατικός Επίτροπος της Ιεράς Μητροπόλεως Θεσσαλονίκης και Καθηγούμενος της Ιεράς Μονής Αγίας Θεοδώρας Θεσσαλονίκης. 

Το 2014 υπήρξε υποψήφιος για τον θρόνο της Ιεράς Μητροπόλεως Κίτρους, Κατερίνης και Πλαταμώνος, με συνυποψηφίους τον τότε Πρωτοσύγκελλο της Ιεράς Μητροπόλεως Βεροίας, Ναούσης και Καμπανίας (νυν Κίτρους) Αρχιμανδρίτη Γεώργιο Χρυσοστόμου και τον τότε Αρχιμανδρίτη (νυν Επισκόπου Σαλώνων) Ιγνάτιο Σωτηριάδη, με επικράτηση τελικά του Γεωργίου Χρυσοστόμου.

Στις 10 Οκτωβρίου 2014 εκλέχθηκε Μητροπολίτης Γρεβενών, λαμβάνοντας στη διαδικασία κατάρτισης του τριπροσώπου 53 ψήφους, ενώ στο τριπρόσωπο 41 σε σύνολο 78 παρόντων Μητροπολιτών. Η χειροτονία του πραγματοποιήθηκε στις 12 Οκτωβρίου 2014, στον Ιερό Ναό Αγίου Δημητρίου Πολιούχου Θεσσαλονίκης, προεξάρχοντος του Αρχιεπισκόπου Αθηνών και πάσης Ελλάδος Ιερωνύμου Β΄, συμπαραστατούμενος από πλειάδα αρχιερέων. 

## Παραπομπές


## Εξωτερικοί σύνδεσμοι
*Ιστοσελίδα Ι. Μ. Γρεβενών

Δαβιδ
Κατηγορία:Απόφοιτοι της Θεολογικής Σχολής του Αριστοτελείου Πανεπιστημίου Θεσσαλονίκης
Β΄ Κατηγορία ποδοσφαίρου ανδρών Αυστρίας

Η **Β΄ Κατηγορία ποδοσφαίρου ανδρών Αυστρίας** (επίσημη ονομασία 2η Λίγκα, γερμανικά *2. Liga*) είναι το δεύτερο υψηλότερο επαγγελματικό επίπεδο στο αυστριακό ποδόσφαιρο.

Η 2η Λίγκα μετά την αναδιάρθρωση του 2018 περιλαμβάνει πλέον 16 ομάδες (πρωτύτερα 10) και διοργανώνεται, όπως και η αυστριακή Μπούντεσλιγκα από την Αυστριακή Ποδοσφαιρική Ομοσπονδία. Η πρωταθλήτρια της κατηγορίας προβιβάζεται στην αυστριακή Μπούντεσλιγκα, ενώ οι τρεις τελευταίες ομάδες υποβιβάζονται στο περιφερειακό πρωτάθλημα (Ρεγκιονάλλιγκα).
Η κάθε ομάδα ανήκει σε μία τοπική ποδοσφαιρική ομοσπονδία. Έτσι ανάλογα με την ομοσπονδία κάθε ομάδας που υποβιβάζεται, αγωνίζεται την επόμενη σεζόν στον αντίστοιχο περιφερειακό όμιλο της Ρεγκιονάλλιγκα Αυστρίας.

Η ονομασία της κατηγορίας από το 2014 ως το 2018 ήταν Sky Go Erste Liga, λόγω χορηγίας γνωστής εταιρείας τηλεπικοινωνιών, ενώ από την σεζόν 2018-19 είναι «HPYBet 2. Liga», κατόπιν χορηγίας στοιχηματικής εταιρείας.

## Ομάδες της σεζόν 2019-20
*ΣΚ Άουστρια Λούστεναου
*Φλόριντσντορφερ ΑΚ
*ΣΦ Λάφνιτς
*ΦΚ Γιούνιορς
*ΣΚΟ Άμστετεν
*ΣΦ Χορν
*ΣΚ Άουστρια Κλάγκενφουρτ (2007)
*Γκράτσερ ΑΚ
*ΦΚ Μπλάου-Βάις Λιντς
*ΣΚ Φόρβερτς Στάιρ
*Βάκερ Ίνσμπρουκ (2002)
*Κάπφενμπεργκερ ΣΦ
*ΦΚ Λίφερινγκ
*ΦΚ Ντόρνμπιρν 1913
*Άουστρια Βιέννης ΙΙ
*ΣΦ Ριντ

## Παραπομπές


## Εξωτερικοί σύνδεσμοι
*

Κατηγορία:Ποδοσφαιρικές διοργανώσεις Αυστρίας
Κατηγορία:Πρωταθλήματα ποδοσφαίρου ανά χώρα
Λίβανος Κορμακίτη

Η **Θρησκευτική Αθλητική Ένωση Κορμακίτη «Ο Λίβανος»** (ή ο **Λίβανος Κορμακίτη**) ήταν κυπριακή ποδοσφαιρική ομάδα με έδρα το μαρωνίτικο χωριό Κορμακίτης της επαρχίας Κερύνειας. Η ομάδα είχε συμμετοχές στη Γ΄ κατηγορία και στη Δ΄ κατηγορία ποδοσφαίρου της Κύπρου. Ο Λίβανος ιδρύθηκε το 1957.

## Ιστορία
Ο Λίβανος ιδρύθηκε αρχικά το 1934 έχοντας την ονομασία Γεωργικός Σύλλογος Μέγας Λίβανος.. Κάποια στιγμή μετονομάστηκε σε ΑΤΕ ΠΕΚ Κορμακίτη, αλλά μετά απο κάποιο χρονικό διάστημα διαλύθηκε λόγω διαφωνιών που προέκυψαν.. Το σωματείο επαναδημιουργήθηκε το 1957 με την ονομασία Θρησκευτική Αθλητική Ένωση Κορμακίτη «Ο Λίβανος». Χρώματα είχε το πράσινο και το άσπρο. Η ομάδα εντάχθηκε στην ΕΠΟΠΛ.  Μετά την τουρκική εισβολή στην Κύπρο το 1974 και την κατάληψη του Κορμακίτη από τα τουρκικά στρατεύματα ο Λίβανος επαναδραστηριοποιήθηκε στη Λευκωσία.

Το 1981 εντάχθηκε στην Γ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ). Στην πρώτη του συμμετοχή στο πρωτάθλημα, την περίοδο 1981-82, τερμάτισε στην προτελευταία θέση και υποβιβάστηκε στα αγροτικά (τοπικά) πρωταθλήματα (ΕΠΟΠΛ).

Το καλοκαίρι του 1985 η Κυπριακή Ομοσπονδία Ποδοσφαίρου (ΚΟΠ) αποφάσισε τη δημιουργία της Δ΄ κατηγορίας. Ο Λίβανος ήταν ανάμεσα στις ομάδες που επελέγησαν από τη ΣΤΟΚ για να συμμετάσχει στο πρώτο πρωτάθλημα της κατηγορίας και έτσι εντάχθηκε στις τάξεις της ΚΟΠ.

Την περίοδο 1986-87 κατέκτησε το πρωτάθλημα του ομίλου του και προβιβάστηκε στη Γ΄ κατηγορία. Συμμετείχε για δύο περιόδους στη Γ΄ κατηγορία. Την περίοδο 1988-89 τερμάτισε στην τελευταία θέση και υποβιβάστηκε. Ωστόσο, το 1989 ενοποιήθηκε με τον Κέδρο Κορμακίτη και την ΑΕΚ Κορμακίτη δημιουργώντας το σωματείο Ένωση Νέων «Ο Κορμακίτης».




1Η Δ΄ κατηγορία ήταν χωρισμένη σε τρεις ομίλους. Ο Λίβανος συμμετείχε στον όμιλο Λευκωσίας-Κερύνειας.

## Τίτλοι
*Δ΄ κατηγορία:
** Πρωταθλητής (1): 1987 (όμιλος Λευκωσίας-Κερύνειας)
*Πρωτάθλημα ΕΠΟΠΛ
** Πρωταθλητής (2): 1981, 1985
*Κύπελλο ΕΠΟΠΛ
** Κυπελλούχος (2): 1977, 1978

## Παραπομπές


Κατηγορία:Αθλητικοί σύλλογοι Επαρχίας Κερύνειας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Κυπριακοί προσφυγικοί αθλητικοί σύλλογοι
Κατηγορία:Ιδρύσεις ποδοσφαιρικών ομάδων το 1957
Κατηγορία:Κορμακίτης
Ιερά Αρχιεπισκοπή Κρήτης

Η **Ιερά Αρχιεπισκοπή Κρήτης** είναι η έδρα της Εκκλησίας Κρήτης, η οποία είναι ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο.. 

Η περιφέρειά της περιλαμβάνει την πόλη του Ηρακλείου, καθώς και μέρος της Περιφερειακής Ενότητας Ηρακλείου.

Μέχρι το 1967 ονομαζόταν «Ιερά Μητρόπολις Κρήτης». Από τότε, με απόφαση του Οικουμενικού Πατριαρχείου, ανυψώθηκε σε Αρχιεπισκοπή και ο Μητροπολίτης της, έκτοτε, φέρει τον τίτλο του Αρχιεπισκόπου. 

Αρχιεπίσκοπος από τις 11 Ιανουαρίου 2022 είναι ο Ευγένιος Β΄ (Αντωνόπουλος).

## Ενορίες και Ιεροί Ναοί

## Ιεροί Ναοί Ηρακλείου
*Ιερός Μητροπολιτικός Ναός Αγίου Μηνά
*Ιερός Καθεδρικός Ναός Αγίου Τίτου
*Ιερός Ναός Αγίας Τριάδος
*Ιερός Ναός Αγίου Γεωργίου Πόρου
*Ιερός Ναός Αγίου Δημητρίου (Λιμένος)
*Ιερός Ναός Αγίων Κωνσταντίνου και Ελένης
*Ιερός Ναός Αναλήψεως του Σωτήρος
*Ιερός Ναός Ζωοδόχου Πηγής Χρυσοπηγής
*Ιερός Ναός Μιχαήλ Αρχαγγέλου Νέου Σταδίου 
*Ιερός Ναός Ευαγγελισμού της Θεοτόκου Σταυροφόρων
*Ιερός Ναός Αγίας Άννης
*Ιερός Ναός της του Θεού Σοφίας Νέων Κλαζομενών
*Ιερός Ναός Αγίου Νικολάου Νέας Αλικαρνασσού
*Ιερός Ναός Ἁγίου Ιωάννου
*Ιερός Ναός Εἰσοδίων της Θεοτόκου Νέων Αλατσάτων
*Ιερός Ναός Αγίου Δημητρίου Νέων Βρυούλλων
*Ιερός Ναός Γενεσίου της Θεοτόκου Μπεντεβή 
*Ιερός Ναός Μεταμορφώσεως του Σωτήρος Πατελλών
*Ιερός Ναός Αγίου Ευμενίου Φορτέτσας
*Ιερός Ναός Αγίας Αικατερίνης
*Ιερός Ναός Αγίου Ευγενίου του Καππαδόκου
*Ιερός Ναός Αγίου Γεωργίου Άνω Νέας Αλικαρνασσού
*Ιερός Ναός Κοιμήσεως της Θεοτόκου Παναγίας Καμαριανής
*Ιερός Ναός Αγίου Κυρίλλου Γορτύνης
*Ιερός Ναός Προφήτου Ηλιού Καλλιθέας
*Ιερός Ναός Ευαγγελισμού της Θεοτόκου Καρτερού
*Ιερός Ναός Κοιμήσεως της Θεοτόκου (Παναγίτσα Μικρασιατών) Μασταμπά
*Ιερός Ναός Αγίας Βαρβάρας
*Ιερός Ναός Αγίου Ελευθερίου 
*Προσκυνηματικός Ναός Παναγίας Βουρλιώτισσας

## Εικόνες
*Παναγίας Καμαριανής από την Αλικαρνασσό της Μικράς Ασίας, η οποία τιμάται στον ομώνυμο ναό την Τετάρτη της Μεσοπεντηκοστής (ημέρα της ευρέσεώς της στην Αλικαρνασσό της Μικράς Ασίας).
*Αγίου Νικολάου από την Αλικαρνασσό της Μικράς Ασίας, στον ομώνυμο ναό της Νέας Αλικαρνασσού.
*Παναγίας Μυρτιδιώτισσας, που εορτάζεται στις 24 Σεπτεμβρίου στη Μονή Παλιανής.
*Παναγίας της Ορφανής, στη Μονή Αγκαράθου.
*Παναγίας Βουρλιώτισσας, στον ομώνυμο ναό.

## Ιερές Μονές και Ησυχαστήρια
### Ιερές Μονές

### Ιερά Ησυχαστήρια

## Επισκοπικός κατάλογος

## Παραπομπές


## Πηγές
* 

## Εξωτερικοί σύνδεσμοι
*Επίσημη ιστοσελίδα Ιεράς Αρχιεπισκοπής Κρήτης

Κατηγορία:Εκκλησία Κρήτης
Κατηγορία:Ηράκλειο
Ανατολικός Χριστιανισμός

Ο **Ανατολικός Χριστιανισμός** περιλαμβάνει τις Χριστιανικές παραδόσεις και εκκλησίες που αναπτύχθηκαν στα Βαλκάνια, την Ανατολική Ευρώπη, τη Μικρά Ασία, τη Μέση Ανατολή, την Αφρική, την Ινδία, και μέρη της Άπω Ανατολής μέσα σε αρκετούς αιώνες θρησκευτικής εξέλιξης.

Ο όρος γενικά χρησιμοποιείται στον Δυτικό Χριστιανισμό για να περιγράψει όλες τις Χριστιανικές παραδόσεις που δεν αναπτύχθηκαν στη Δυτική Ευρώπη. Ούτως, ο όρος δεν περιγράφει κάποια μοναδική κοινότητα ή κοινή θρησκευτική παράδοση, και ουσιαστικά μερικές "Ανατολικές" Εκκλησίες έχουν περισσότερα κοινά ιστορικά και θεολογικά στοιχεία με τον "Δυτικό" Χριστιανισμό από ότι μεταξύ τους. Οι διάφορες "Ανατολικές" Εκκλησίες δεν αναφέρονται στον εαυτό τους κανονικά ως "Ανατολικές", με εξαίρεση την Εκκλησία της Ανατολής.

Οι όροι "Ανατολικός" και "Δυτικός" από αυτή την όψη προέκυψαν από διαιρέσεις στην Εκκλησία που αντικατόπτριζαν την πολιτισμική διάσπαση μεταξύ της Ελληνιστικής ανατολής και της λατινικής δύση και την πολιτική διαίρεση μεταξύ της αδύναμης Δυτικής και της ισχυρής Ανατολικής Ρωμαϊκής Αυτοκρατορίας. Επειδή η πιο δυνατή Εκκλησία στην Ανατολή ήταν αυτή που έγινε γνωστή ως Ανατολική Ορθόδοξη Εκκλησία, ο όρος "Ορθόδοξη" συχνά χρησιμοποιείται με μια σημασία χαλαρή όσο και ο όρος "Ανατολικός", αν και αυστηρά μιλώντας περισσότερες Εκκλησίες θεωρούν τον εαυτό τους μέρος μιας Ορθόδοξης και Ρωμαιοκαθολικής κοινότητας.

## Οικογένειες εκκλησιών

Οι Ανατολικοί Χριστιανοί δεν μοιράζονται τις ίδιες θρησκευτικές παραδόσεις, αλλά έχουν πολλές κοινές πολιτισμικές παραδόσεις. Ο Χριστιανισμός διαιρέθηκε στην Ανατολή κατά τους πρώτους αιώνες το μέσα και έξω από τη Ρωμαϊκή Αυτοκρατορία λόγω διαμαχών σχετικά με τη Χριστολογία και τη θεμελιώδη θεολογία, καθώς και λόγω εθνοτικών διαιρέσεων (ρωμαίος, πέρσης, κτλ.). Θα περνούσαν αρκετοί αιώνες ώστε ο Δυτικός Χριστιανισμός να διασπαστεί πλήρως από αυτές τις παραδόσεις ως ξεχωριστή κοινότητα. Σήμερα υπάρχουν τέσσερις κύριοι κλάδοι ή οικογένειες το Ανατολικού Χριστιανισμού, καθεμία από τις οποίες έχει διακριτή θεολογία και δόγμα:
* Ορθοδοξία
** η Ανατολική Ορθόδοξη Εκκλησία
** οι Ανατολίτικες Ορθόδοξες Εκκλησίες
* η Νεστοριανή Εκκλησία της Ανατολής
* οι Ανατολικές Καθολικές Εκκλησίες

Σε πολλές Ανατολικές εκκλησίες, μερικοί ενοριακοί ιερείς διαχειρίζονται το μυστήριο της χρισμάτωσης σε βρέφη μετά το βάπτισμα και επιτρέπεται στους ιερείς να παντρευτούν πριν τη χειροτονία. Ενώ όλες οι Ανατολικές Καθολικές Εκκλησίες αναγνωρίζουν την εξουσία του Πάπα, μερικές από αυτές έχοντας υπάρξει αρχικά μέρος της Ορθόδοξης Εκκλησίας ή της Αρχαίας Ανατολικής Ορθόδοξης Εκκλησίας, ακολουθούν πιστά τις παραδόσεις  τους, περιλαμβανομένης της παράδοσης να επιτρέπουν στους παντρεμένους άνδρες να γίνουν ιερείς.


Κατηγορία:Χριστιανική ορολογία
Διβοράνιο(4)

Το **διβοράνιο(4)** (αγγλικά *diborane(4)*) είναι ανόργανη χημική ένωση, που περιέχει υδρογόνο και βόριο, με χημικό τύπο **B<sub>2</sub>H<sub>4</sub>**.

Υπολογιστικές μελέτες προβλέπουν δυο (2) μοριακές δομές, που και οι δυο περιέχουν ένα δεσμό B-B.

Στη «θεμελιώδη κατάσταση», υπάρχουν δυο (2) άτομα υδρογόνου που σχηματίζουν «γέφυρες» H-B-Η με τα δυο άτομα βορίου, μέσω δεσμών τριών κέντρων και δυο ηλεκτρονίων. Επιπρόσθετα υπάρχουν και δύο ζεύγη συμβατικών δεσμών H-B. (Δείτε τον άνω συντακτικό τύπο).

Στη «διεγερμένη κατάσταση», τα τέσσερα (4) άτομα υδρογόνου ενώνονται ανά δύο (2) με τα άτομα βορίου με συμβατικούς δεσμούς. (Δείτε τον κάτω συντακτικό τύπο).

Υποκατεστημένα παράγωγα του διβορανίου(4) έχουν παρατηρηθεί. Η μοριακή δομή του διβορανίου(4) δεν έχει επιβεβαιωθεί, αλλά τα αποτελέσματα που λήφθηκαν με φασματοσκοπία φωτοϊονισμού είναι συμβατά με τη δομή διπλής γέφυρας.

## Παραγωγή
Η μόνη γνωστή μέθοδος παραγωγής διβορανίου(4) είναι η διαδοχική αφαίρεση δυο (2) ατόμων υδρογόνου από διβοράνιο(6), χρησιμοποιώντας ατομικό φθόριο για το σκοπό αυτό:


\mathrm{B_2H_6 + 2|F| \xrightarrow{} B_2H_4 + 2HF}



## Παρατηρήσεις και παραπομπές


Κατηγορία:Ανόργανα βοράνια
Ερμαγόρας της Αμφίπολης

Ο **Ερμαγόρας της Αμφίπολης** ή **Ερμαγόρας ο Αμφιπολίτης** ήταν Στωικός φιλόσοφος ο οποίος σύμφωνα με τον Σούδα ήταν μαθητής του Περσαίου (του σκλάβου και αργότερα απελεύθερου του Ζήνωνα του στωικού) και έγραψε διάφορους διαλόγους:
**Μισοκύων*
**Περί ατυχημάτων* (ένα βιβλίο)
**Έκχυτον* (δηλαδή ωοσκοπία)
**Περί σοφιστείας προς τους Ακαδημαϊκούς*
Δεν σώζεται κανένα από τα έργα του.

## Παραπομπές


Κατηγορία:Αρχαία Αμφίπολις
Κατηγορία:Στωικοί φιλόσοφοι
Εννέα οδοί

Οι **Εννέα Οδοί** ήταν πόλη των Ηδωνών στις όχθες του ποταμού Στρυμόνα στη Μακεδονία η οποία και καταστράφηκε από τους Αθηναίους, που επέδραμαν αιφνίδια, χωρίς να υπάρξει προηγούμενη αιτία. Συγκεκριμένα μετά τους περσικούς πολέμους, το 437/6 π.Χ., η Αθηναϊκή Δημοκρατία απεφάσισε την κατάληψη της χρυσοφόρου περιοχής και την εκδίωξη των κατοίκων της προκειμένου να δημιουργήσει εκεί δική της αποικία, αποστέλλοντας τον Αθηναίο στρατηγό Άγνωνα ο οποίος και τελικά αφού την κατέλαβε, τη λεηλάτησε και την κατέστρεψε εκδιώκοντας τους κατοίκους της, όσοι επέζησαν του αφανισμού, έκτισε στη συνέχεια στην ίδια θέση την Αμφίπολη. Όπως μας πληροφορεί σχετικά ο Θουκυδίδης:
«Τη θέση αυτή, όπου είναι τώρα η πόλη, δοκίμασε παλαιότερα να την αποικίσει και ο Αρισταγόρας ο Μιλήσιος, τότε που τον καταδίωκε ο βασιλιάς Δαρείος, αλλά εκδιώχθηκε από τους Ηδώνες· έπειτα, ύστερα από τριάντα δύο χρόνια οι Αθηναίοι έστειλαν δέκα χιλιάδες εποίκους και δικούς τους και από άλλες πόλεις εθελοντές, οι οποίοι εξολοθρεύτηκαν στον Δραβήσκο από τους Θράκες (465 π.Χ.) Και ύστερα από είκοσι εννέα χρόνια, το (437/6 π.Χ.), οι Αθηναίοι ήλθαν ξανά με αρχηγό για την ίδρυση αποικίας τον Άγνωνα του Νικίου, έδιωξαν τους Ηδώνες και έχτισαν την πόλη στη θέση που πρωτύτερα ονομαζόταν Εννέα Οδοί. Βάση για την επιχείρηση είχαν την Ηιώνα, το εμπορικό λιμάνι τους στο στόμιο του ποταμού, σε απόσταση είκοσι πέντε σταδίων από την τωρινή πόλη που ο Άγνων την ονόμασε Αμφίπολη, διότι καθώς ο Στρυμόνας την περιβρέχει και από τις δύο πλευρές σχηματίζοντας αγκώνα, έχτισε μακρύ τείχος από ένα σημείο του ποταμού σε ένα άλλο και ίδρυσε την πόλη, περίβλεπτη από τη θάλασσα και από την στεριά».

Το 357 π.Χ. η πόλη ανακαταλήφθηκε από τον Φίλιππο, τον πατέρα του Μεγάλου Αλεξάνδρου, εκδιώκοντας τους εισβολείς Αθηναίους. Γενόμενη τότε μέρος του Βασιλείου των Μακεδόνων η πόλη αποδόθηκε στους πρότερους κατοίκους της τους Ηδωνούς.
*Σημειώσεις

## Παραπομπές


Εννεα οδοι
Κατηγορία:Αρχαία Αμφίπολις
Κατηγορία:Πόλεις της αρχαίας Μακεδονίας
Κωνσταντίνος Γαλής

Ο **Κωνσταντίνος Γαλής** ήταν Έλληνας αγωνιστής - οπλαρχηγός στην Ελληνική Επανάσταση του 1821. Καταγόταν από τον Φουρνά των Αγράφων. Ήταν αδελφός των επίσης οπλαρχηγών Γεωργίου Γαλή και Ιωάννη Γαλή

Διακρίθηκε δε σε όλη τη διάρκεια του Αγώνα του 1821. Μετά την ανακήρυξη του Βασιλείου της Ελλάδος, τιμήθηκε από τον Βασιλέα Όθωνα όπου και αποκαταστάθηκε γενόμενος αξιωματικός στη Βασιλική Φάλαγγα λαμβάνοντας κάποια μηνιαία χορηγία.

## Πηγές
* Μεγάλη Ελληνική Εγκυκλοπαίδεια τ.Η΄, σ.68

Κατηγορία:Οπλαρχηγοί του 1821
Σωτήριος Γαλιάτσος

Ο **Σωτήριος Γαλιάτσος** ήταν Έλληνας αγωνιστής οπλαρχηγός στην Ελληνική Επανάσταση του 1821. Καταγόταν από το Αγγελόκαστρο Αιτωλοακαρνανίας.

Διακρίθηκε σε επιχειρήσεις στη Στερεά Ελλάδα αρχικά υπό τον Δημ. Μακρή και αργότερα υπό τον Γ. Καραϊσκάκη

## Πηγές
* Μεγάλη Ελληνική Εγκυκλοπαίδεια τ.Η΄, σ.68

Κατηγορία:Οπλαρχηγοί του 1821
Γεώργιος Γαλής

Με το όνομα **Γεώργιος Γαλής** αναφέρονται δύο Έλληνες αγωνιστές οπλαρχηγοί στην Ελληνική Επανάσταση του 1821 οι:

# **Γεώργιος Γαλής** που καταγόταν από το Βαλτέτσι Αρκαδίας ο οποίος και διακρίθηκε στην ομώνυμη μάχη.
# **Γεώργιος Γαλής** που καταγόταν από τον Φουρνά των Αγράφων ο οποίος και είχε διακριθεί ως οπλαρχηγός και ως πληρεξούσιος. Αδελφοί αυτού ήταν οι επίσης οπλαρχηγοί Ιωάννης και Κωνσταντίνος Γαλής που διέπρεψαν σε όλη τη διάρκεια της Επανάστασης. Πέθανε στη διάρκεια του Αγώνα, το 1823.

## Πηγές
* Μεγάλη Ελληνική Εγκυκλοπαίδεια τ.Η΄, σ.68

Κατηγορία:Οπλαρχηγοί του 1821
Ηλίας Γαλιώτος

Ο **Ηλίας Γαλιώτος** ήταν Έλληνας αγωνιστής οπλαρχηγός στην Ελληνική Επανάσταση του 1821. Ήταν αδελφός των επίσης οπλαρχηγών Παναγιώτη και Αδριανού Γαλιώτου.

Κατά την εισβολή του Ιμπραήμ Πασά μαζί με τα αδέλφια του συγκρότησαν ενιαίο αμυντικό σώμα του οποίου και ηγούνταν.

Στις ημέρες μας, ο συνωνόματος Ηλίας Γαλιώτος εργάζεται στο χώρο του SEO. 

## Πηγές
* Μεγάλη Ελληνική Εγκυκλοπαίδεια τ.Η΄, σ.74

Κατηγορία:Οπλαρχηγοί του 1821
Pocket Full of Kryptonite

Το "**Pocket Full of Kryptonite**" είναι το πρώτο στούντιο άλμπουμ του αμερικάνικου συγκροτήματος Spin Doctors. Κυκλοφόρησε στις 20 Αυγούστου του 1991. Έφτασε στο #1 και το #3 του Billboard's Heatseekers και του Billboard 200 αντίστοιχα. Είναι το καλύτερο, σε πωλήσεις, άλμπουμ του συγκροτήματος και ανακηρύχθηκε 5 φόρες πλατινένιο από την RIAA.

Ο τίτλος αναφέρεται στον κρυπτονίτη, το φανταστικό ορυκτό το οποίο έκανε τον Superman αδύναμο. Ο τίτλος του άλμπουμ αναφέρεται επίσης αρκετές φορές στο κομμάτι "Jimmy Olsen's Blues". Το ίδιο το κομμάτι κάνει αναφορές στο σύμπαν του Superman αφού ο Jimmy Olsen ήταν ο νεαρός συνάδελφος του Clark Kent (Superman), ο οποίος είχε ερωτευτεί την Lois Lane και ζήλευε την σχέση της με τον Superman. Το εξώφυλλο απεικονίζει έναν τηλεφωνικό θάλαμο, αναφερόμενο στο σημείο στο οποίο ο Clark Kent έμπαινε για να αλλάξει σε Superman.

Το άλμπουμ επανακυκλοφόρησε στις 29 Αυγούστου του 2011 με ένα επιπλέον κομμάτι και ένα δεύτερο CD με  demos και δυο ζωντανά κομμάτια.

## Κομμάτια
Όλα τα κομμάτια γράφτηκαν από τους Spin Doctors εκτός των σημειωμένων

* Τα ζωντανά κομμάτια στην ευρωπαϊκή έκδοση είχαν κυκλοφορήσει με το ζωντανό άλμπουμ, "Homebelly Groove...Live" του 1992 και είχαν ηχογραφηθεί στις 27 Σεπτεμβρίου του 1990 στο Wetlands Preserve της Νέας Υόρκης.

### Δεύτερο CD στην επανέκδοση του 2011

## Συντελεστές
*Chris Barron - φωνή
*Aaron Comess - ντραμς, κόνγκα, κρουστά, όργανο hammond, φωνητικά
*Eric Schenkman - κιθάρα, πιάνο, φωνή στο "Off My Line"
*Mark White - μπάσο
*John Bush - κόνγκα, ντέφι
*John Popper - φυσαρμόνικα, φωνή
* Frank Aversa, Peter Denenberg, Frankie La Rocka, Spin Doctors - παραγωγή
* Frank Aversa, Peter Denenberg, Marc Schwartz, Spin Doctors - μηχανικοί
* Jeff Lippay, Motley - βοηθοί μηχανικοί
* Peter Denenberg, Frankie La Rocka, Spin Doctors - μίξινγκ
* Ted Jensen - mastering
* Jason J. Richardson - συντονισμός παραγωγής
* Joseph Miselis - τεχνικός κιθάρας
* John Darren Greene - υπεύθυνος εξοπλισμού
* Francesca Restrepo - καλλιτεχνική διεύθυνση
* Paul Aresu, Paul LaRaia - φωτογραφία
* Darren Greene, Chris Gross, Nicky Lindeman - εξώφυλλο
* Cree McCree - liner notes

## Θέσεις στα τσάρτς

### Singles

### Τσάρτ δεκαετίας

## Παραπομπές


Κατηγορία:Άλμπουμ του 1991
Σαρλ Μισέλ

Ο **Σαρλ Μισέλ** (γαλλ. *Charles Michel*) είναι Βέλγος πολιτικός και Πρόεδρος του Ευρωπαϊκού Συμβουλίου. Διατέλεσε πρωθυπουργός του Βελγίου από τις 11 Οκτωβρίου 2014 έως τις 27 Οκτωβρίου 2019. Είναι γιος του πολιτικού Λουί Μισέλ. Ο Σαρλ Μισέλ είναι, επίσης, ηγέτης του γαλλόφωνου φιλελεύθερου κόμματος Μεταρρυθμιστικό Κίνημα από τις 14 Φεβρουαρίου 2011.

## Πρώτα χρόνια
Ο Σαρλ Μισέλ γεννήθηκε στις 21 Δεκεμβρίου 1975 στη Ναμύρ. Ξεκίνησε την πολιτική του σταδιοδρομία στα 16 του χρόνια όταν έγινε μέλος των Νέων Φιλελευθέρων της Ζοντόν. Ο πατέρας του, Λουί Μισέλ, ήταν δήμαρχος της πόλης από το 1983. Το 1994 εξελέγη επαρχιακός σύμβουλος για τη Βαλλωνική Βραβάντη.

Σπούδασε νομικά στο Ελεύθερο Πανεπιστήμιο των Βρυξελλών (γαλλικό) και στο Πανεπιστήμιο του Άμστερνταμ και, μετά την αποφοίτησή του, έγινε δικηγόρος των Βρυξελλών.

## Πολιτική σταδιοδρομία
Ο Μισέλ εξελέγη στη Βελγική Βουλή των Αντιπροσώπων το 1999 εκπροσωπώντας τη Βαλλωνική Βραβάντη, η οποία θεωρείται προπύργιο του φιλελεύθερου Μεταρρυθμιστικού Κινήματος.

Το 2000 ορίστηκε υπουργός Εσωτερικών Θεμάτων στη Βαλλωνική κυβέρνηση υπό τον Ζαν-Κλοντ φαν Κάουενμπεργκεν. Έτσι, έγινε ο νεότερος υπουργός στην ιστορία του Βελγίου. Το ίδιο έτος εξελέγη ως δημοτικός σύμβουλος στη Βαβρ, ενώ το 2006 εξελέγη ως δήμαρχος της πόλης.

Τον Δεκέμβριο του 2007 διορίστηκε Υπουργός Συνεργασίας για την Ανάπτυξη στην κυβέρνηση του Γκι Φερχόφσταντ θέση που διατήρησε και στις δύο κυβερνήσεις του Υβ Λετέρμ και στην κυβέρνηση του Χέρμαν βαν Ρομπέι.

Το 2009 άσκησε κριτική σε δήλωση του Πάπα Βενέδικτου ΙΣΤ' ότι τα προφυλακτικά μεταδίδουν το AIDS, χαρακτηρίζοντας τις δηλώσεις του ως «πρωτοφανείς, σοκαριστικές, ακόμα και ανεύθυνες».

Μετά τις περιφερειακές εκλογές του 2009 ο Μισέλ αποτελούσε μέλος μίας ομάδας που ζητούσε την παραίτηση του Ντιντιέ Ρέιντερς από την ηγεσία του Μεταρρυθμιστικού Κινήματος. Ύστερα από το άσχημο αποτέλεσμα του κόμματος στις ομοσπονδιακές εκλογές του 2010, ο Ρέιντερς παραιτήθηκε από την ηγεσία του κόμματος και ο Σαρλ Μισέλ ανακοίνωσε την υποψηφιότητά του για την ηγεσία του κόμματος. Τον Ιανουάριο του 2011, ο Μισέλ εξελέγη επικεφαλής του Μεταρρυθμιστικού Κινήματος και αμέσως μετά παραιτήθηκε από τη θέση του υπουργού Συνεργασίας για την Ανάπτυξη. Ο Σαρλ Μισέλ και ο Ντιντιέ Ρέιντερς θεωρούνται ως ανταγωνιστές μέσα στο κόμμα.

## Πρωθυπουργός
Μετά τις ομοσπονδιακές εκλογές του 2014, ανατέθηκε στον Σαρλ Μισέλ ο σχηματισμός κυβέρνησης. Τελικά, στις 7 Οκτωβρίου 2014, το Μεταρρυθμιστικό Κίνημα, η Νέα Φλαμανδική Συμμαχία, το Χριστιανοδημοκρατικό και Φλαμανδικό Κόμμα και οι Ανοιχτοί Φλαμανδοί Φιλελεύθεροι και Δημοκράτες έφθασαν σε συμφωνία για τον σχηματισμό κυβέρνησης, η οποία ορκίστηκε στις 11 Οκτωβρίου 2014.

Παραιτήθηκε από πρωθυπουργός στις 27 Οκτωβρίου 2019, λόγω απονομής της θέσης του Προέδρου του Ευρωπαϊκού Συμβουλίου. Τον διαδέχθηκε στην πρωθυπουργία η Σόφι Βίλμες.

## Πρόεδρος του Ευρωπαϊκού Συμβουλίου
Στις 17 Ιουνίου 2019 προτάθηκε για Πρόεδρος του Ευρωπαϊκού Συμβουλίου, στην θέση του Ντόναλντ Τουσκ, όπου και εκλέχθηκε με ομοφωνία από το Ευρωπαϊκό Συμβούλιο, Ανέλαβε καθήκοντά την 1η Δεκεμβρίου 2019.

## Παραπομπές



Κατηγορία:Πρωθυπουργοί του Βελγίου
Κατηγορία:Δήμαρχοι της Βαβρ
Βεργίτσης

Το ελληνικό επώνυμο **Βεργίτσης** μπορεί να αναφέρεται σε κάποιο από τα παρακάτω πρόσωπα:

* Άγγελος Βεργίτσης (16ος αι.), βιβλιογράφος και καλλιγράφος
* Νικόλαος Βεργίτσης, καλλιγράφος και ποιητής, γιος του Αγγέλου
* Πέτρος Βεργίτσης, καλλιγράφος, ανεψιός του Αγγέλου και πατέρας του Ιωάννη
* Ιωάννης Βεργίτσης (περ. 1600), βιβλιογράφος και καλλιγράφος
* Γεώργιος Βεργίτσης (16ος αι.;), λόγιος ελληνιστής και βιβλιογράφος
* Νίκος Βεργίτσης (γενν. 1947), σκηνοθέτης, σεναριογράφος, παραγωγός και ο πρώτος δημιουργός ελληνικής σειράς κινουμένων σχεδίων

## Δείτε επίσης
* Ευμενία Βεργίτση, βαλιδέ σουλτάνα της Οθωμανικής Αυτοκρατορίας
Μάσα Ρασπούτινα

Η **Μάσα Ρασπούτινα** (πραγματικό όνομα Άλλα Αγκέεβα, Ρωσικά: Маша Распутина), είναι Ρωσίδα τραγουδίστρια και ηθοποιός.

## Δισκογραφία

### Άλμπουμ
* Городская сумасшедшая (*Το Τρελό Κορίτσι της Πόλης*, 1991)
* Я родилась в Сибири (*Γεννήθηκα στη Σιβηρία*, 1993)
* Синий понедельничек (*Μπλε Δευτέρα*, 1994)
* Я была на Венере (Επισκέφτηκα την Αφροδίτη, 1995)
* Ты меня не буди (*Μη με σηκώνεις*, 1999)
* Поцелуй меня при всех (*Φίλα με δημόσια,* 2000)
* Живи, страна! (*Ζήσε, χώρα μου*, 2001)
* Роза чайная (2003)
* Маша Распутина. The Best (Τα καλύτερα της Μάσα Ρασπούτινα, συλλογή, 2008)

## Παραπομπές


## Εξωτερικοί σύνδεσμοι
* Official site
* Fan site  
* persona.rin.ru: Маша Распутина
* all-biography.ru Маша Распутина
* shalala.ru Маша Распутина

Κατηγορία:Ρωσίδες τραγουδίστριες
Κατηγορία:Ρωσίδες ηθοποιοί
Cosmos: A Personal Voyage

Το ***Cosmos: A Personal Voyage*** είναι τηλεοπτική σειρά δεκατριών επεισοδίων της αμερικανικής δημόσιας τηλεοράσεως PBS, γραμμένη από τον γνωστό εκλαϊκευτή της αστρονομίας Καρλ Σαγκάν, τη συγγραφέα Ανν Ντρήαν (Ann Druyan) και τον αστροφυσικό Στήβεν Σότερ, και με παρουσιαστή τον Καρλ Σαγκάν. Καλύπτει ένα ευρύ φάσμα επιστημονικών θεμάτων, όπως την προέλευση της ζωής, την εξέλιξη των ειδών, την ιστορία της επιστήμης, τη θέση του ανθρώπου στο Σύμπαν και την ύπαρξη εξωγήινης ζωής. Μεταδόθηκε το 1980 και αποτελούσε τη σειρά με την υψηλότερη τηλεθέαση στην ιστορία της PBS μέχρι το 1990.

## Περιγραφή
Η παραγωγή της σειράς έγινε το 1978 και το 1979 από τον τηλεοπτικό σταθμό KCET του Λος Άντζελες και κόστισε περί τα 6,3 εκατομμύρια δολάρια με επιπλέον 2 εκατομμύρια για διαφήμιση της σειράς. Η μορφή ήταν παρόμοια με προηγούμενα ντοκιμαντέρ του BBC, όπως το *Η ζωή πάνω στη Γη* του Ντέιβιντ Ατένμπορω, αλλά αντίθετα με αυτά γυρίσθηκε και σε βιντεοταινία, και όχι μόνο σε φιλμ.

Η σειρά είναι αξιοσημείωτη για την πρωτοπόρα χρήση ειδικών εφέ και για τη μουσική του Vangelis.

## Εξωτερικοί σύνδεσμοι
* The Carl Sagan Portal
* 
* The music of ''Cosmos'': a look at the music of Vangelis Papathanassiou

Κατηγορία:Αμερικανικές τηλεοπτικές σειρές
Κατηγορία:Τηλεοπτικές σειρές του PBS
Αγγλικός κήπος (Μόναχο)

thumb|267x267px|Ο κινέζικος πύργος στον Αγγλικό κήπο

Ο **Αγγλικός κήπος** (γερμανικά: Englischer Garten), είναι μεγάλο δημόσιο πάρκο στο κέντρο του Μονάχου στη Βαυαρία, που εκτείνεται από το κέντρο της πόλης προς τα βορειοανατολικά όριά της. Δημιουργήθηκε το 1789 από τον Sir Benjamin Thompson (1753-1814), αργότερα Count Rumford ( Reichsgraf von Rumford ) και επεκτάθηκε και βελτιώθηκε από τους διαδόχους του, Reinhard von Werneck (1757-1842) και Friedrich Ludwig von Sckell (1750-1823), ο οποίος είχε ενημερωθεί για το έργο από την αρχή.
thumb|419x419px|Άποψη του Αγγλικού κήπου και του Μονάχου
Με έκταση 3,7 χλμ² (1,4 τετραγωνικά μίλια ή 370 εκτάρια ή 910 έικρ), ο Αγγλικός κήπος είναι ένα από τα μεγαλύτερα δημόσια αστικά πάρκα του κόσμου, μεγαλύτερος από το Σέντραλ Παρκ της Νέας Υόρκης. Το όνομα αναφέρεται στο στυλ της κηπουρικής. Ο όρος «αγγλικός κήπος» χρησιμοποιείται έξω από τον αγγλόφωνο κόσμο για να αναφερθεί στο στυλ της άτυπης κηπουρικής τοπίου, που ήταν δημοφιλής στη Βρετανία από τα μέσα του 18ου αιώνα έως τις αρχές του 19ου αιώνα.

Κατηγορία:Μόναχο
Κατηγορία:Αθλητικές εγκαταστάσεις Θερινών Ολυμπιακών Αγώνων 1972
Βερόν

Το γαλλικό και ισπανικό επώνυμο **Βερόν** μπορεί να αναφέρεται σε κάποιο από τα παρακάτω πρόσωπα:

* Πιερ Βερόν (1833-1900), Γάλλος συγγραφέας και δημοσιογράφος
* Πιερ Αντουάν Βερόν (1736-1770), Γάλλος αστρονόμος και μαθηματικός
* Χουάν Ραμόν Βερόν (γενν. 1944), Αργεντινός ποδοσφαιριστής
* Χουάν Σεμπαστιάν Βερόν (γενν. 1975), Αργεντινός ποδοσφαιριστής
Γκριγκόρι Ιβάνοβιτς Ορλώφ

Ο **Γκριγκόρι Ιβάνοβιτς Ορλώφ** (1685 - 1746), (ρωσικά: *Орлов, Григорий Иванович*), ή εξελληνισμένα **Γρηγόριος Ορλώφ ο πρεσβύτερος**, ήταν Ρώσος στρατιωτικός και πολιτικός, γιος του Ιβάν Ορλώφ και πατέρας των αδελφών Ορλώφ της ομώνυμης οικογένειας.

Γεννήθηκε στη περιοχή Τβερ και από νεαρή ηλικία ακολούθησε το στρατιωτικό επάγγελμα όπου και διακρίθηκε σε πολλές μάχες συμμετέχοντας στο Ρωσοτουρκικό πόλεμο (1710-1711) και στη σουηδική εκστρατεία, φθάνοντας στον αντίστοιχο βαθμό του στρατηγού. Αποστρατεύτηκε το 1738 και το 1742 ανέλαβε κυβερνήτης του Νόβγκοροντ. 
Πέθανε στη Μόσχα στις 1 Απριλίου του 1746 και ενταφιάστηκε στην εκκλησία του Αγίου Γεωργίου του τροπαιοφόρου, που κατεδαφίστηκε το 1932 και ο τάφος του έχει χαθεί.

Ήταν νυμφευμένος με την Λουκία (Λούσα) Ιβάνοβνα Ζηνόβιεφ με την οποία απέκτησε έξι γιους και μία κόρη
# Ιβάν (1733-1791)
# Γκριγκόρι (1734-1783)
# Αλεξέι (1737-1808)
# Φεντόρ (1741-1796)
# Μιχαήλ (1742 πέθανε σε βρεφική ηλικία)
# Βλαντίμιρ (1743-1831)
# Αικατερίνη ( -;-)

## Παραπομπές


## Πηγές
* Μεγάλη Ελληνική Εγκυκλοπαίδεια τ.ΙΘ΄, σ.75-76

Γκριγκορι
Ορλωφ Γκριγκορι Ιβανοβιτς
Ορλωφ Γκριγκορι Ιβανοβιτς
Καθεδρικός της Σεγόβια

thumb|250px|Άποψη του ναού
thumb|right|250px|Άποψη της πρόσοψης.
thumb|250px|Ο καθεδρικός ναός του βράδυ.
Ο **Καθεδρικός ναός της Σεγόβια** είναι ρωμαιοκαθολικός καθεδρικός ναός στη Σεγόβια, Ισπανία. Βρίσκεται στην κεντρική πλατεία της πόλης, την Πλάθα Μαγιόρ, και είναι αφιερωμένος στην Παρθένο Μαρία. Ο Καθεδρικός της Σεγόβια είναι ένας από τους τελευταίους γοτθικούς ναούς που κατασκευάστηκαν στην Ευρώπη και στην Ισπανία. Κατασκευάστηκε στα μέσα του 16ου αιώνα, όταν στο μεγαλύτερο μέρος της Ευρώπης, η αναγεννησιακή αρχιτεκτονική ήταν το νέο σημείο αναφοράς.

## Ιστορία
Ο καθεδρικός κατασκευάστηκε από το 1525 μέχρι το 1577 σε ύστερο γοτθικό ρυθμό, ο οποίος θεωρούταν απαρχαιωμένος στην υπόλοιπη Ευρώπη. Ο προηγούμενος καθεδρικός της Σεγόβια βρισκόταν δίπλα στο Αλκάθαρ, και χρησιμοποιήθηκε από τους βασιλικούς στρατούς ώστε να το υπερασπιστούν στη διάρκεια πολιορκιών. Οι επαναστάτες Κομουνέρος σκόπευαν να καταλάβουν τον καθεδρικό ώστε να προφυλάξουν τα ιερά του λείψανα, και χρησιμοποίησαν τη θέση του στα τείχη του Αλκάθαρ ώστε να νικήσουν τους αμυνόμενους. Σε μία γνωστή ανταλλαγή, επιφανείς αξιωματούχοι της πόλης ζητούσαν από τους κομουνέρος να σταματήσουν τις επιθέσεις τους στον ναό, λέγοντας ότι πρέπει να σκεφτούν την αδικία της ισοπέδωσης ενός τόσο μεγαλοπρεπούς ναούς εναντίον όσον, υπηρετώντας τον βασιλιά τους, υπερασπίζονταν το Αλκάθαρ. Όμως, οι εκκλήσεις δεν ισακούστηκαν και οι κομουνέρος απάντησαν: η Εκκλησία ανήκει στην Πόλη. Ύστερα από πολύμηνη πολιορκία, ο καθεδρικός είχε καταστραφεί. Εξαιτίας φόβων ότι η επίθεση θα επαναλαμβανόταν, ο καθεδρικός μετακινήθηκε στον σημερινό χώρο και κατασκευάστηκε με βάση σχέδια του Χουάν Χιλ δε Οντανιόν, και το έργο συνεχίστηκε από τον γιό του Ροδρίγο Χιλ δε Οντανιόν.

Ο καθεδρικός φέρει τρία ψηλά κλίτη, με όμορφα παράθυρα και πολυάριθμα βιτρώ. Το εσωτερικό χαρακτηρίζεται από την ομοιομορφία του ρυθμού του, με εξαίρεση τον τρούλο του, ο οποίος κατασκευάστηκε περίπου το 1630 από τον Πέδρο δε Μπριθούελα. Τα γοτθικά κλίτη έχουν ύψος 33 μέτρα, 50 μέτρα πλάτος και 105 μήκος. Το κωδωνοστάσιο έχει ύψος περίπου 90 μέτρα. Ο σημερινός πέτρινος οβελός στην κορυφή του κωδωνοστασίου χρονολογείται από το 1614 και ανεγέρθη μετά από μία μεγάλη πυρκαγιά που προκλήθηκε από κεραυνό. Ο αρχικός οβελός, ολόκληρος γοτθικός, κατασκευάστηκε από αμερικανικό μαόνι, είχε πυραμοειδές σχήμα και ήταν ο ψηλότερος πύργος στην Ισπανία.

Τα πιο εξέχοντα παρεκκλήσια είναι αυτά των Σαντίσιμο Σακραμέντο, με τέμπλο φιλοτεχνημένο από τον Χοσέ δε Τσουρριγκέρα, του Σαν Ανδρές, με ένα τρίπτυχο της Αποκαθήλωσης του Αμπρόσιους Μπένσον, και της Αποκαθήλωσης.

Το κύριο τέμπλο του καθεδρικό είναι έργο του Φραντσίσκο Σαμπατίνι και είναι αφιερωμένο στην Παναγία της Ειρήνης.

Στο μουσείο του καθεδρικό βρίσκονται έργα του Πέδρο Μπερρουγκέτε, Σάντσεθ Κοέγιο και Βαν Ορλέι. Στα αρχεία του καθεδρικού βρίσκεται ένα από τα πρώτα εκτυπωμένα βιβλία που δημοσιεύθηκαν στην Ισπανία, το *Sinodal de Aguilafuente*

## Παραπομπές



Σεγοβια
Κατηγορία:Σεγόβια
Κατηγορία:Κτίρια και κατασκευές στην Καστίλη και Λεόν
Ανδρέας Γεωργίου (ηθοποιός)

Ο **Ανδρέας Γεωργίου** (Λονδίνο, 18 Απριλίου 1982) είναι Ελληνοκύπριος σκηνοθέτης και ηθοποιός. Αναδείχθηκε από τον τηλεοπτικό διαγωνισμό ταλέντων "Dream Show – the theatre", στον οποίο ήταν νικητής.

## Πρώτα χρόνια και προσωπική ζωή
Γεννήθηκε στο Λονδίνο της Αγγλίας από Ελληνοκύπριους γονείς. Έζησε στην χώρα έως και τα 6 του χρόνια όπου και επέστρεψαν οικογενειακώς στην Κύπρο. Έχει μια μεγαλύτερη αδελφή, την Ξένια  και δύο αδερφούς, τον Κρίστοφερ και τον Ραφαέλο - Αντώνη. Το 2018 έγινε ζευγάρι με την make-up artist, Σιμώνη Χριστοδούλου. Την 1η Σεπτεμβρίου 2024 παντρεύτηκαν στην Κύπρο, με κουμπάρους τους στενούς συνεργάτες του, τον ηθοποιό Κούλλη Νικολάου και την σεναριογράφο, Βάνα Δημητρίου.

Στις 26 Αυγούστου 2025 ήρθε στη ζωή η κόρη τους.

## Καριέρα
Στην Κύπρο και στην Ελλάδα είναι ένας αρκετά γνωστός ηθοποιός και σκηνοθέτης χάρη στις επιτυχίες του. Έχει σκηνοθετήσει το *Βάλς με 12 θεούς*, τους *31 δρόμους* και τη σεζόν 2013-2017 σκηνοθετούσε και πρωταγωνιστούσε στην τηλεοπτική σειρά του ANT1 *[[Μπρούσκο (τηλεοπτική σειρά)|Μπρούσκο]]* μαζί με τους Αποστόλη Τότσικα, Ελένη Βαΐτσου, Εβελίνα Παπούλια, Γιώργο Ζένιο, Έλλη Κυριακίδου και άλλους Έλληνες και Ελληνοκύπριους ηθοποιούς. Τη σεζόν 2014-2015 έκανε σκηνοθετική επιμέλεια στο *Ρουά Ματ*. Έχει παίξει στα Σε φόντο κόκκινοΑλλού Ξημερώμενοι και έχει κάνει guest εμφάνιση στην *[[Ονειροπαγίδα]]*. Την πρώτη του επαφή με την τηλεόραση έκανε από το *Dream Show - The Theater* στην τηλεόραση του Alpha, όπου και κέρδισε. Τη σεζόν 2017-2019 σκηνοθέτησε και πρωταγωνίστησε στη δραματική σειρά του ALPHA *[[Το Τατουάζ]]* το οποίο επίσης σημείωσε υψηλά νούμερα τηλεθέασης σε Ελλάδα και Κύπρο. Τη σεζόν 2019-2021 είχε έναν από τους πρωταγωνιστικούς ρόλους στη σειρά ΣΚΑΪ *[[8 λέξεις]]*. *Τις σεζόν 2021-2026* σκηνοθέτησε και πρωταγωνιστεί στην τηλεοπτική σειρά  *[[Η γη της ελιάς|Η Γη της Ελιάς]]* στο Mega, Τη σεζόν 2022 συμμετείχε στη παρουσίαση του μουσικού σόου *[[The X-Factor (Ελλάδα)|The X Factor]]* στο Mega. Την σεζόν 2024 σκηνοθέτησε και πρωταγωνιστεί στην τηλεοπτική σειρά *[[Famagusta (τηλεοπτική σειρά)|Famagusta]]* στο Mega, με κύρια αναφορά στην περίκλειστη πόλη της Αμμοχώστου και τα παρεπόμενα της τουρκικής εισβολής στην Κύπρο. Την σεζόν 2024-2025 σκηνοθετεί την καθημερινή δραματική σειρά *[[Ταμπού (τηλεοπτική σειρά)|Ταμπού]]* στο Mega .

## Παραπομπές


## Εξωτερικοί σύνδεσμοι
* 

Κατηγορία:Κύπριοι ηθοποιοί κινηματογράφου
Κατηγορία:Κύπριοι σκηνοθέτες
Κατηγορία:Κύπριοι τηλεοπτικοί παραγωγοί
Κατηγορία:Κύπριοι σεναριογράφοι
Κατηγορία:Κύπριοι ηθοποιοί τηλεόρασης
Αλάτι Ιμαλαΐων

μικρογραφία|Κόκκινο ορυκτό αλάτι από το Πακιστάν
thumb|188x188px|Κρύσταλλοι από αλάτι Ιμαλαΐων
Το **αλάτι Ιμαλαΐων** είναι ένας όρος για το ορυκτό άλας (κοινώς γνωστό ως ορυκτό αλάτι) από το Πακιστάν, το οποίο διάφορες εταιρείες στην Ευρώπη, τη Βόρεια Αμερική και την Αυστραλία άρχισαν να πωλούν στις αρχές του 21ου αιώνα. Εξορύσσεται στην Khewra Salt Mine, το δεύτερο μεγαλύτερο ορυχείο αλατιού στον κόσμο, που βρίσκεται στην Khewra, Jhelum District, Punjab και στο Πακιστάν στους πρόποδες του Salt Range, περίπου 300 χλμ από τα Ιμαλάια, και 160 χιλιόμετρα από το Ισλαμαμπάντ, και 260 χλμ από τη Λαχώρη. Το άλας μερικές φορές παρουσιάζεται σε ένα κοκκινωπό ή ροζ χρώμα, με ορισμένους κρυστάλλους να έχουν ένα υπόλευκο προς διαφανές χρώμα.

## Σύνθεση ορυκτού
Το 2003 η Βαυαρική υπηρεσία προστασίας των καταναλωτών Bayerisches Landesamt für Gesundheit und Lebensmittelsicherheit (η Βαυαρική Κρατική Υπηρεσία για την Υγεία και την Ασφάλεια των Τροφίμων), ανέλυσε 15 δείγματα από αλάτι Ιμαλαΐων που πωλούνται στη Γερμανία και μπόρεσε να ανιχνεύσει τουλάχιστον δέκα διαφορετικά ορυκτά, εκτός από το χλωριούχο νάτριο (98% ). Το πρακτορείο ανέφερε ότι τα άλατα προέρχονται από το Πακιστάν και μπορεί, όπως και όλα τα άλατα, να προκαλέσουν υπέρταση (υψηλή αρτηριακή πίεση), αν υπερκαταναλωθούν.

Η χημική σύνθεση του άλατος Ιμαλαΐων περιλαμβάνει 95-96% χλωριούχο νάτριο, εμπλουτισμένο με 2-3% και μικρές ποσότητες από δέκα άλλα ορυκτά. Το ροζ χρώμα οφείλεται στο οξείδιο του σιδήρου.

## Χρήσεις
Συνήθως χρησιμοποιείται στη μαγειρική, στη θέση των κλασικών επιτραπέζιων αλατιών, σε άλμη, και προϊόντα μπάνιου, όπως άλατα μπάνιου. Τα μπλοκ του αλατιού που χρησιμοποιείται, επίσης, για το σερβίρισμα και την προετοιμασία των τροφίμων. Ψάρια και ορισμένα κρέατα μπορούν να διατηρηθούν για χρήση σε ορισμένα πιάτα, και τα μπλοκ του άλατος μπορεί να θερμανθεί βραδέως σε θερμοκρασία περίπου 400 βαθμούς Φαρενάιτ και χρησιμοποιήθηκε ως επιφάνεια ψησίματος στη συνέχεια.

### Λάμπες από αλάτι Ιμαλαΐων
Μεγάλες πέτρες κρύσταλλο, που εξορύσσεται στην Ευρώπη και την Ασία, χρησιμοποιούνται επίσης ως λάμπες αλατιού. Μια λάμπα από αλάτι είναι μια λάμπα σκαλισμένη από ένα μεγαλύτερο κομμάτι κρυστάλλου αλατιού, συχνά χρωματισμένο, με μια λάμπα πυρακτώσεως ή ένα κερί στο εσωτερικό. Οι λαμπτήρες δίνουν μια ελκυστική λάμψη και είναι κατάλληλο για χρήση ως φώτα της νύχτας ή για το φωτισμό του περιβάλλοντος για διάθεση. Όταν φωτίζονται, οι κρύσταλλοι άλατος εκπέμπει ένα απαλό λαμπερό φως. Ορισμένοι πιστεύουν ότι η θέρμανση των κρυστάλλων αλατιού εκπέμπουν αρνητικά ιόντα και θετική ενέργεια κύματα στον αέρα. Δεν υπάρχει, ωστόσο, καμία επιστημονική απόδειξη ότι λαμπτήρες αλατιών πραγματικά δίνουν ένα μετρήσιμο ποσό των "αρνητικών ιόντων", ούτε υπάρχει κάποια ένδειξη που να οφέλη για την υγεία από τις λάμπες. 

## Δείτε επίσης
* Κατάλογος των βρώσιμων αλάτων

## Παραπομπές


Κατηγορία:Άλας-επέκταση
Κατηγορία:Ιμαλάια
Κατηγορία:Βρώσιμο αλάτι
Ρόουζ Φρίντμαν

Η **Ρόουζ Νταϊρέκτορ-Φρίντμαν** (*Rose Director-Friedman*, Δεκέμβριος 1910 – 18 Αυγούστου 2009), επίσης γνωστή ως Ρόουζ Ντ. Φρίντμαν και Ρόουζ Νταϊρέκτορ, ήταν καθηγήτρια στη Νομική Σχολή του Πανεπιστημίου του Σικάγου. Ήταν σύζυγος του Μίλτον Φρίντμαν (1912-2006), ο οποίος κέρδισε το βραβείο Νόμπελ Οικονομίας το 1976 και αδελφή του Άαρον Νταϊρέκτορ (1901-2004). Πιστεύεται ότι γεννήθηκε την τελευταία εβδομάδα του Δεκεμβρίου του 1910, όμως τα αρχεία γεννήσεων έχουν χαθεί. Γεννήθηκε στο Στάρυ Χορτόρισκ της Ουκρανίας, όπου η οικογένειά της (οικογένεια Νταϊρέκτορ) ήταν επιφανείς Εβραίοι κάτοικοι.

Η Ρόουζ Φρίντμαν παρακολούθησε το κολέγιο Ρηντ και αργότερα μεταφέρθηκε στο Πανεπιστήμιο του Σικάγου, από όπου έλαβε πτυχίο στη φιλοσοφία.  Μετά από αυτό, ξεκίνησε να μελετά για ένα διδακτορικό στα οικονομικά στο Πανεπιστήμιο του Σικάγου και συμπλήρωσε όλη την απαιτούμενη εργασία για το διδακτορικό, εκτός από την συγγραφή της διατριβής. Κατά την νεότητα της, συνέγραψε άρθρα με την Ντόροθι Μπράντι για να τεκμηριώσει το κεϋνσιανό όραμα περί κατανάλωσης. Αναγορεύθηκε Επίτιμη Διδάκτωρ Νομικών Επιστημών το 1986 από το Πανεπιστήμιο Πέπερνταϊν.

Από κοινού με τον σύζυγό της, συνέγραψαν δύο βιβλία στα οικονομικά και την δημόσια πολιτική, τα «Ελεύθερος να επιλέξεις» (*Free to Choose*) και «Τυραννία του Status Quo» (*Tyranny of the Status Quo*) και τα απομνημονεύματά τους «Μίλτον και Ρόουζ Ντ. Φρίντμαν, Δύο τυχεροί άνθρωποι» (*Milton and Rose D. Friedman, Two Lucky People*) που εκδόθηκαν το 1998. Από κοινού επίσης ίδρυσαν το Ίδρυμα Μίλτον και Ρόουζ Φρίντμαν, με στόχο να προωθήσουν την χρήση των κουπονιών εκπαίδευσης και της ελευθερίας επιλογής στην εκπαίδευση. Επίσης συνέβαλε στην παραγωγή της τηλεοπτικής σειράς του δικτύου PBS «Ελεύθερος να επιλέξεις» (*Free to Choose*) και συνέδραμε τον άνδρα της στη συγγραφή του βιβλίου του πολιτικής φιλοσοφίας του 1962 *Καπιταλισμός και Ελευθερία* (*Capitalism and Freedom*).

Όταν ο Μίλτον έλαβε το Μετάλλιο της Ελευθερίας το 1998, ο πρόεδρος Τζορτζ Μπους είπε αστειευόμενος στον λόγο του ότι η Ρόουζ ήταν γνωστή ως η μοναδική γυναίκα που κέρδισε ποτέ σε έναν διαπληκτισμό με τον σύζυγό της. Οι Φρίντμαν έιχαν δυο παιδιά, την Τζάνετ και τον Ντέιβιντ. 

## Παραπομπές


## Εξωτερικοί σύνδεσμοι
* The Friedman Foundation
* In Memoriam: Rose Friedman  του Guy Sorman

Κατηγορία:Αμερικανοί οικονομολόγοι
Κατηγορία:Μίλτον Φρίντμαν
Ενότητα (λετονικό πολιτικό κόμμα)

Η **Ενότητα** (λετ.: *Vienotība*), καταχωρημένη ως *Partija VIENOTĪBA* είναι ένα φιλελεύθερο-συντηρητικό πολιτικό κόμμα στη Λετονία, που ιδρύθηκε ως εκλογική συμμαχία των κομμάτων «Νέα Εποχή», «Αστική Ένωση», και «Κοινωνία για Άλλες Πολιτικές» στις 6 Μαρτίου 2010 και κατά πληροφορίες ιδρύθηκε σε μια προσπάθεια να σχηματιστεί αντίβαρο στην κεντροαριστερή συμμαχία «Αρμονία», η οποία εμφανιζόταν ενισχυμένη σε δημοσκοπήσεις και σε εκλογές, ενώ τα άλλα δεξιά κόμματα (Λαϊκό Κόμμα, Για την Πατρίδα και την Ελευθερία/LNNK και LPP/LC) ήταν κάτω από το εκλογικό όριο του 5%.
μικρογραφία|δεξιά|200px|Παλαιότερο λογότυπο.
Στις 6 Αυγούστου 2011, η συμμαχία μετατράπηκε σε ενιαίο πολιτικό κόμμα. Είναι συνδεδεμένη με το Ευρωπαϊκό Λαϊκό Κόμμα σε ευρωπαϊκό επίπεδο.

Η αρχηγός του, Σολβίτα Αμπολτίνα, είναι Πρόεδρος του Λετονικού Κοινοβουλίου (*Saeima*). Η Λαϊμντότα Στραουγιούμα διετέλεσε πρωθυπουργός το 2014, και άλλα πέντε μέλη του κόμματος υπηρέτησαν ως υπουργοί στην κυβέρνηση του 2011-2014. Στις εκλογές του 2014, η Ενότητα συμμετείχε σε εκλογική συμφωνία με το Μεταρρυθμιστικό Κόμμα.

## Παραπομπές


## Εξωτερικοί σύνδεσμοι
*Επίσημος ιστότοπος

Κατηγορία:Λετονικά πολιτικά κόμματα
Κατηγορία:Φιλελεύθερα-Συντηρητικά κόμματα
Πιερ Βερόν

:* *Για τον ομώνυμο Γάλλο αστρονόμο, δείτε [[Πιερ Αντουάν Βερόν]].*

Ο **Πιερ Βερόν** (*Pierre Véron*, 1833 – 2 Νοεμβρίου 1900) ήταν Γάλλος συγγραφέας, δημοσιογράφος και λιμπρετίστας. Γεννήθηκε και πέθανε στο Παρίσι.

Το 1854 ο Βερόν δημοσίευσε το πρώτο του βιβλίο, μία ποιητική συλλογή. Στη συνέχεια υπήρξε συνεργάτης και συντάκτης σε πολλά σημαντικά περιοδικά της εποχής του. Διετέλεσε αρχισυντάκτης στα έντυπα *[[Le Charivari]]* και *Journal Amusant*. Συνέγραψε πολυάριθμα βιβλία που χρονικογραφούν και συχνά σατιρίζουν τα κοινωνικά ήθη της παριζιάνικης ζωής της εποχής. Για πολλά χρόνια το σπίτι του στη Rue de Rivoli ήταν τόπος συναναστροφής λογοτεχνών, καλλιτεχνών, αλλά και πολιτικών

[thumb|150px|αριστερά|Ο Πιερ Βερόν σε σκίτσο του [Αντρέ Ζιλ με αυτόγραφο σχόλιο του Βερόν: «Βρίσκω το πρωτότυπο πολύ πιο ωραίο.»]]

Ο Βερόν ασχολήθηκε με έντονο ενδιαφέρον με το θέατρο, τόσο ως κριτικός, όσο και ως θεατρικός συγγραφέας. Συνέγραψε το λιμπρέτο για τρία έργα του Ρομπέρ Πλανκέτ, ενώ μαζί με τον Εντμόν Γκοντινέ έγραψαν πολλά θεατρικά έργα, με κυριότερο το *Les Affolés*, μία τετράπρακτη κωμωδία που έκανε την πρεμιέρα της στο Théâtre du Vaudeville το 1883.

Ο τάφος του Πιερ Βερόν βρίσκεται στο Κοιμητήριο του Μονπαρνάς και φέρει ορειχάλκινη προτομή, έργο του γλύπτη Ζαν Γκωτερέν.

## Επιλεγμένα έργα
**Πεζά**
* *Το Παρίσι διασκεδάζει*
* *`Ανθρωποι του θεάτρου*
* *Οι έμποροι της υγείας*
* *Η παρισινή μυθολογία*

**Λιμπρέτα**
* *On demande une femme de chambre*, οπερέτα σε μία πράξη του Ρομπέρ Πλανκέτ (1876)
* *La confession de Rosette*, οπερέτα σε μία πράξη του Ρομπέρ Πλανκέτ (1876)
* *Le chevalier Gaston*, όπερα κομίκ σε μία πράξη του Ρομπέρ Πλανκέτ (1879)

**Θεατρικά έργα**
* *Tant plus ça change*, επιθεώρηση σε τρεις πράξεις, μαζί με τον Εντμόν Γκοντινέ (1878)
* *Les Affolés*, κωμωδία σε 4 πράξεις, μαζί με τον Εντμόν Γκοντινέ (1883)

## Παραπομπές


## Βιβλιογραφία
* Wayser, Claudine: *L'Extraordinaire Monsieur Véron*, εκδ. Balland, Παρίσι 1990, ISBN 2715807961

## Πηγές
* Το ομώνυμο λήμμα στη *Νέα Ελληνική Εγκυκλοπαίδεια* (Χάρη Πάτση), τόμος 8, σελ. 355

Κατηγορία:Γάλλοι θεατρικοί συγγραφείς
Κατηγορία:Γάλλοι κριτικοί
Κατηγορία:Γάλλοι δημοσιογράφοι
Βιέκοσλαβ Μπεβάντα

Ο Βιέκοσλαβ Μπεβάντα (γεννημένος στις 13 Μαΐου 1956) είναι ένας ΒόσνιοΚροάτης πολιτικός και υπηρέτησε ως Πρωθυπουργός της Βοσνίας και Ερζεγοβίνης από το 2012 ως το 2015. Είναι μέλος της Κροατικής Δημοκρατικής Ένωσης της Βοσνίας και Ερζεγοβίνης. 

## Σύντομη βιογραφία
Αφού αποφοίτησε από το δημοτικό και γυμνάσιο του Μόσταρ, σπούδασε οικονομολόγος στο πανεπιστήμιο του Μόσταρ.

Μεταξύ της περιόδου 1979 και 1989 εργάστηκε στην αεροπορική βιομηχανία «SOKO» στο Μόσταρ. Από το 1990 έως το 1993 εργάστηκε στην «APRO», μια τράπεζα στο Μόσταρ. Από το 2000 έως το 2001 εργάστηκε στο «Euro Center» στο Σπλιτ, και από το 2001 και για τα επόμενα 6 χρόνια διετέλεσε διευθυντής της Εμπορικής Τράπεζας του Σεράγεβο. 

Στην συνέχεια έγινε υπουργός Οικονομικών της Ομοσπονδίας της Βοσνίας-Ερζεγοβίνης. Παράλληλα ήταν και Αντιπρόεδρος της ομοσπονδιακής κυβέρνησης.

## Παραπομπές


## Εξωτερικοί σύνδεσμοι
*http://www.balkaninsight.com/en/article/vjekoslav-bevanda-to-be-the-new-bosnian-pm
*http://imovinapoliticara.cin.ba/profil.php?profil=96

Κατηγορία:Πρωθυπουργοί της Βοσνίας και Ερζεγοβίνης
Κατηγορία:Βόσνιοι πολιτικοί
Ποταμός Ντεσαγουαδέρο

Ο **Ποταμός Ντεσαγουαδέρο** (ισπανικά: *Río Desaguadero*,  προφορά ΔΦΑ: [ˈri.o ðesaɣwaˈðeɾo]) είναι το γενικό όνομα ενός ποταμού στη δυτική Αργεντινή που λαμβάνει διαφορετικά ονόματα στην πορεία του 1.515 χιλιομέτρων, με το σημαντικότερο τμήμα του που ονομάζεται κυρίως Ντεσαγουαδέρο.

Ο ποταμός σηματοδότησε το παραδοσιακό σύνορο μεταξύ των Αντιβασιλείων του Μπουένος Άιρες και του Περού.

thumb|300px|Χάρτης των λεκανών απορροής του ποταμού Κολοράδο (στο πορτοκαλί) και του Ποταμού Ντεσαγουαδέρο (στο κίτρινο)
Η πηγή του βρίσκεται στις Άνδεις, στα 5.500 μέτρα υψόμετρο, στη νότια κλίση του βουνού Σέρρο Μπονέτε, στο βόρειο της επαρχίας Λα Ριόχα, κοντά στο όριο με την επαρχία Καταμάρκα.

Στην Λα Ριόχα ο ποταμός ονομάζεται, σε τάξη, *Ρίο δε Όρο*, *Ρίο Μπονέτε* και *Χαγουέ*, αν και είναι κυρίως γνωστός ως *Βιντσίνα* ή *Μπερμέχο*, δημιουργώντας μερικές φορές σύγχυση με τον ποταμό Μπερμέχο που βρίσκεται βορειότερα.

Ο ποταμός συνεχίζει νότια-νοτιοανατολικά για να διασχίζει τα ανατολικά της επαρχίας του Σαν Χουάν, όπου λαμβάνει τα νερά των παραπόταμων Ποταμός Χάτσαλ και Ποταμός Σαν Χουάν.

Ο Ντεσαγουαδέρο γίνεται το φυσικό όριο μεταξύ των επαρχιών της επαρχία Μεντόσα και του Σαν Λουίς.

Ο Ντεσαγουαδέρο εισέρχεται στην επαρχία επαρχία Λα Πάμπα και λαμβάνει το όνομα του *Τσαδιλεουβού* ή *Τσαδιλέο*, λέξεις στη Μαπούτσε γλώσσα που σημαίνουν «Αλμυρός Ποταμός» (*Río Salado*), άλλο από τα ονόματα που λαμβάνει.

Κατόπιν αποκτά άλλο όνομα - *Κουρακό* ("Πέτρινο Νερό"), τελειώνοντας στον ποταμό Κολοράδο.

## Πηγές

* Universidad de Buenos Aires Estudio integral de la cuenca del Río Desaguadero-Salado-Chadileuvú-Curacó-Colorado - Τόμοι I, II και III 
* Κυβέρνηση της επαρχίας Λα Πάμπα: Comisión del Río Desaguadero
* Υπουργείο Παιδείας της Αργεντινής: Ποταμός Ντεσαγουαδέρο  

Ντεσαγουαδερο
Αΐν αλ-Αράμπ

Η **Αΐν αλ-Αράμπ** () ή **Κομπάνε** (   ) είναι πόλη της βόρειας Συρίας, η οποία συχνά είναι πεδίο συγκρούσεων ανάμεσα στις δυνάμεις του Συριακού Κουρδιστάν και του Ισλαμικού Κράτους.

Στην απογραφή του 2004 είχε πληθυσμό 44.821 κατοίκων. Η πλειοψηφία αυτών των κατοίκων είναι Κούρδοι, ενώ το υπόλοιπο μέρος του πληθυσμού αποτελείται από Άραβες (5%), Τουρκμένους (5%) και Αρμένιους (1%).

Εξαιτίας του Συριακού Εμφυλίου Πολέμου η πόλη πέρασε στον έλεγχο της κουρδικής πολιτοφυλακής (YPG) το 2012. Το 2014, ανακηρύχθηκε ως διοικητικό κέντρο του Καντονιού Κομπανέ του Συριακού Κουρδιστάν. Τα τελευταία χρόνια διεξάγεται η Πολιορκία του Κομπάνι από τους τζιχαντιστές του Ισλαμικού Κράτους. Η Μανμπίτζ και το Κομπάνι πέρασαν στο καθεστώς

Κατηγορία:Πόλεις της Συρίας
Κατηγορία:Ροζάβα